Document ID: 32008D0690

ΑΠΌΦΑΣΗ ΤΗΣ ΕΠΙΤΡΟΠΉΣ
της 4ης Αυγούστου 2008
για την τροποποίηση της οδηγίας 2001/109/ΕΚ του Ευρωπαϊκού Κοινοβουλίου και του Συμβουλίου και της απόφασης 2002/38/ΕΚ όσον αφορά τις στατιστικές έρευνες που διενεργούνται από τα κράτη μέλη σχετικά με τους δενδρώνες ορισμένων ειδών οπωροφόρων δένδρων
[κοινοποιηθείσα υπό τον αριθμό Ε(2008) 4070]
(2008/690/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 2001/109/ΕΚ του Ευρωπαϊκού Κοινοβουλίου και του Συμβουλίου, της 19ης Δεκεμβρίου 2001, για τις στατιστικές έρευνες που θα διενεργηθούν από τα κράτη μέλη για τον προσδιορισμό του δυναμικού παραγωγής των δενδρώνων ορισμένων ειδών οπωροφόρων δένδρων (1), και ιδίως το άρθρο 1 παράγραφος 2 τρίτο εδάφιο και το άρθρο 4 παράγραφος 2,
Εκτιμώντας τα ακόλουθα:
(1)
Η οδηγία 2001/109/ΕΚ, η οποία θεσπίζει τον κατάλογο των ειδών που αποτελούν αντικείμενο της έρευνας στα κράτη μέλη, εφαρμόζεται με την απόφαση 2002/38/ΕΚ της Επιτροπής, της 27ης Δεκεμβρίου 2001, για τον καθορισμό των παραμέτρων των ερευνών και κατάρτισης του κώδικα και των τυπικών κανόνων σχετικά με τη μεταγραφή, υπό μορφή αναγνώσιμη από μηχανογραφική μονάδα, των στοιχείων των ερευνών για τους δενδρώνες ορισμένων οπωροφόρων δέντρων (2). Η εν λόγω απόφαση θεσπίζει τα όρια των περιοχών παραγωγής που πρέπει να καθοριστούν και τους αντίστοιχους κωδικούς τους, καθώς και τα είδη φρούτων και τις ποικιλίες.
(2)
Για τεχνικούς λόγους, η οδηγία 2001/109/ΕΚ πρέπει να τροποποιηθεί ούτως ώστε να επικαιροποιηθεί το παράρτημα.
(3)
Το παράρτημα I της απόφασης 2002/38/ΕΚ πρέπει να τροποποιηθεί ούτως ώστε να θεσπισθούν τα όρια των περιοχών παραγωγής στη Βουλγαρία και στη Ρουμανία.
(4)
Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής γεωργικών στατιστικών που συστάθηκε με την απόφαση 72/279/ΕΟΚ του Συμβουλίου (3),
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Το παράρτημα της οδηγίας 2001/109/ΕΚ αντικαθίσταται από το κείμενο του παραρτήματος Ι της παρούσας απόφασης.
Άρθρο 2
Το παράρτημα Ι της απόφασης 2002/38/ΕΚ τροποποιείται σύμφωνα με το παράρτημα II της παρούσας απόφασης.
Άρθρο 3
Η παρούσα απόφαση απευθύνεται στα κράτη μέλη.
Βρυξέλλες, 4 Αυγούστου 2008.

Labels: 7
19
6